**Update ถึง ระเบียบฯ (ฉ.๔/๒๕๕๒)**ระเบียบสํานักงานศาลปกครองว่าด้วยข้อมูลข่าวสารของสํานักงานศาลปกครองพ.ศ. ๒๕๔๔ โดยที่กฎหมายว่าด้วยข้อมูลข่าวสารของราชการกําหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู ลงวันที่ ๒๔ กุมภาพันธ์ ๒๕๔๑ กําหนดให้หน่วยงานของรัฐจะกําหนดระเบียบปฏิบัติในการให้ประชาชนเข้าตรวจดูข้อมูลข่าวสารเพื่อรักษาความเป็นระเบียบเรียบร้อยหรือความปลอดภัยก็ได้อาศัยอํานาจตามความในมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ เลขาธิการสํานักงานศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบสํานักงานศาลปกครอง ว่าด้วยข้อมูลข่าวสารของสํานักงานศาลปกครอง พ.ศ. ๒๕๔๔ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ "ข้อมูลข่าวสาร" หมายความว่า ข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสํานักงานศาลปกครอง ซึ่งมิใช่ข้อมูลข่าวสารเกี่ยวกับการพิจารณาพิพากษาคดี "สํานักงาน" หมายความว่า สํานักงานศาลปกครอง"หน่วยงานในสังกัด" หมายความว่า หน่วยงานในสํานักงานระดับสํานักงานศาล สํานักวิทยาลัย หรือหน่วยงานอื่นที่มีฐานะเทียบเท่าสํานัก"หน่วยงานที่ให้บริการข้อมูลข่าวสาร" หมายความว่า สํานักประชาสัมพันธ์และสํานักงานศาลปกครองในภูมิภาคต่าง ๆ "คณะกรรมการ" หมายความว่า คณะกรรมการข้อมูลข่าวสารของสํานักงานศาลปกครอง "เลขาธิการ" หมายความว่า เลขาธิการสํานักงานศาลปกครองข้อ ๔ ให้เลขาธิการรักษาการตามระเบียบนี้ และให้มีอํานาจออกประกาศหรือคําสั่งเพื่อประโยชน์ ในการปฏิบัติตามระเบียบนี้ ในกรณีที่มีปัญหาเกี่ยวกับการปฏิบัติตามระเบียบนี้ ให้เลขาธิการเป็นผู้วินิจฉัยชี้ขาด คําวินิจฉัยนั้นให้เป็นที่สุดหมวด หมวด ๑ คณะกรรมการข้อมูลข่าวสารของสํานักงานศาลปกครอง ข้อ ๕ ให้มีคณะกรรมการข้อมูลข่าวสารของสํานักงานศาลปกครอง ประกอบด้วยรองเลขาธิการซึ่งเลขาธิการมอบหมายเป็นประธานกรรมการ หัวหน้าหน่วยงานในสังกัดที่อยู่ในกรุงเทพมหานครทุกหน่วยงาน เป็นกรรมการ ผู้อํานวยการสํานักประชาสัมพันธ์เป็นกรรมการและเลขานุการ และข้าราชการฝ่ายศาลปกครองซึ่งเลขาธิการแต่งตั้งจํานวนสองคนเป็นกรรมการและผู้ช่วยเลขานุการข้อ ๖ ให้คณะกรรมการมีหน้าที่ให้คําแนะนําหรือเสนอความเห็นต่อเลขาธิการเกี่ยวกับเรื่องดังต่อไปนี้(๑) การกําหนดนโยบาย หลักเกณฑ์ หรือมาตรการเกี่ยวกับการบริหาร การจัดระบบการขออนุญาต และการบริการข้อมูลข่าวสาร(๒) การกําหนดประเภทของข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่ข้อมูลข่าวสารต่าง ๆ (๓) การกําหนดหลักเกณฑ์การพิจารณาประเภทข้อมูลข่าวสารที่เปิดเผย ข้อมูลข่าวสารที่ไม่ต้องเปิดเผย และข้อมูลข่าวสารที่เป็นความลับของราชการ(๔) การกําหนดประเภทของข้อมูลข่าวสารที่ควรจัดเก็บไว้ที่สํานักงาน หรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กําหนดให้พระราชกฤษฎีกาที่ออกตามความในกฎหมายว่าด้วยข้อมูลข่าวสารของราชการ(๕) ปัญหาหรืออุปสรรค รวมทั้งแนวทางในการแก้ไขปัญหาหรืออุปสรรคที่เกี่ยวกับการดําเนินการตามระเบียบนี้(๖) หน้าที่อื่นตามที่เลขาธิการมอบหมายข้อ ๗ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ ให้กรรมการที่มาประชุมเลือกกรรมการคนหนึ่งเพื่อทําหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด หมวด ๒ การจัดระบบข้อมูลข่าวสาร ข้อ ๘ ให้หน่วยงานในสังกัดจัดแยกประเภทข้อมูลข่าวสารที่อยู่ในความครอบครองหรือควบคุมดูแลโดยให้แยกออกเป็นประเภทตามกฎหมายว่าด้วยข้อมูลข่าวสารของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่ง ให้คํานึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้ หรือเป็นข้อมูลข่าวสารที่อาจมีคําสั่งมิให้เปิดเผยก็ได้ให้หน่วยงานในสังกัดจัดส่งข้อมูลข่าวสารตาม (๑) และ (๒) ไปยังสํานักประชาสัมพันธ์และให้จัดส่งข้อมูลข่าวสารตาม (๑) ไปยังสํานักงานศาลปกครองในภูมิภาคต่าง ๆ โดยเร็วให้หน่วยงานในสังกัดจัดให้มีเจ้าหน้าที่เพื่อควบคุม ดูแล ตรวจสอบ ติดตาม และประสานงานในการดําเนินการตามวรรคหนึ่งและวรรคสามให้เป็นไปด้วยความเรียบร้อยและทันสมัยอยู่เสมอข้อ ๙ ให้หน่วยงานที่ให้บริการข้อมูลข่าวสารจัดทําดรรชนีข้อมูลข่าวสารตามข้อ ๘ (๑) และ (๒) ที่อยู่ในความครอบครองหรือควบคุมดูแล โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองหมวด หมวด ๓ การขอข้อมูลข่าวสารและการอนุญาต ข้อ ๑๐ ผู้ใดประสงค์จะเข้าตรวจดูหรือขอถ่ายสําเนาข้อมูลข่าวสาร ให้ยื่นคําขอเป็นหนังสือตามแบบท้ายระเบียบนี้ ต่อเจ้าหน้าที่ของหน่วยงานที่ให้บริการข้อมูลข่าวสารให้เจ้าหน้าที่ซึ่งได้รับคําขอตรวจสอบว่าข้อมูลข่าวสารตามคําขอนั้นเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานของตนหรือของหน่วยงานในสังกัดอื่น และให้ดําเนินการดังต่อไปนี้(๑) ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานของตนให้เสนอเรื่องต่อบุคคลตามข้อ ๑๑ (๑) เพื่อพิจารณา(๒) ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานในสังกัดอื่นให้ประสานงานไปยังหน่วยงานดังกล่าวเพื่อดําเนินการให้บุคคลผู้มีอํานาจอนุญาตพิจารณาข้อ ๑๑ ให้บุคคลดังต่อไปนี้เป็นผู้มีอํานาจอนุญาตให้ตรวจดูหรือให้ทําสําเนาข้อมูลข่าวสาร(๑) หัวหน้าหน่วยงานในสังกัดหรือผู้ซึ่งหัวหน้าหน่วยงานในสังกัดมอบหมาย สําหรับข้อมูลข่าวสารที่อยู่ในความครอบครองหรือควบคุมดูแลของหน่วยงานของตน เว้นแต่ข้อมูลข่าวสารนั้นเป็นข้อมูลข่าวสารลับในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ ให้หัวหน้าหน่วยงานในสังกัดเสนอเรื่องพร้อมความเห็นต่อบุคคลตาม (๒) เพื่อพิจารณาวินิจฉัย(๒) เลขาธิการหรือรองเลขาธิการซึ่งเลขาธิการมอบหมาย สําหรับข้อมูลข่าวสารทุกประเภทข้อ ๑๒ ในกรณีที่ผู้มีอํานาจอนุญาตมีคําสั่งอนุญาตตามคําขอ ให้ผู้ยื่นคําขอตรวจดูหรือรับสําเนาข้อมูลข่าวสารนั้น ณ หน่วยงานที่ให้บริการข้อมูลข่าวสารที่ผู้นั้นยื่นคําขอในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานในสังกัดอื่น ให้หน่วยงานในสังกัดอื่นนั้นจัดส่งข้อมูลข่าวสารหรือสําเนาข้อมูลข่าวสารให้หน่วยงานที่ให้บริการข้อมูลข่าวสาร เพื่อให้ผู้ยื่นคําขอตรวจดูหรือรับสําเนาข้อมูลข่าวสารนั้นข้อ ๑๓ ในกรณีที่ผู้มีอํานาจอนุญาตมีคําสั่งไม่เปิดเผยข้อมูลข่าวสาร ให้แจ้งคําสั่งพร้อมเหตุผลให้ผู้ยื่นคําขอทราบ และแจ้งให้ทราบถึงสิทธิและกําหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารข้อ ๑๔ ข้อมูลข่าวสารใดหากมีกฎหมาย ระเบียบ ประกาศ คําสั่ง หรือมติคณะรัฐมนตรีกําหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษ ให้ปฏิบัติตามกฎหมายระเบียบ ประกาศ คําสั่ง หรือมติคณะรัฐมนตรีดังกล่าวด้วยหมวด หมวด ๔ การบริการข้อมูลข่าวสาร ข้อ ๑๕ ให้หน่วยงานที่ให้บริการข้อมูลข่าวสารมีหน้าที่ให้บริการข้อมูลข่าวสารตามระเบียบนี้และประสานงานกับหน่วยงานในสังกัดเพื่อประโยชน์ในการปฏิบัติตามระเบียบนี้ ในการนี้ให้จัดให้มีเจ้าหน้าที่ประจําเพื่อดําเนินการดังกล่าวข้อ ๑๖ ให้เจ้าหน้าที่จัดทําสําเนาหรือสําเนาที่มีคํารับรองถูกต้องของข้อมูลข่าวสารที่มีผู้ยื่นคําขอภายในวันทําการนั้น ถ้าไม่อาจดําเนินการภายในวันทําการนั้น ให้แจ้งกําหนดวันและเวลาเพื่อให้ผู้ยื่นคําขอมารับ แต่ต้องไม่เกินสิบห้าวันทําการ ในกรณีที่มีเหตุจําเป็น อาจขยายระยะเวลาออกไปได้แต่ต้องไม่เกินสามสิบวันทําการการจัดทําสําเนาที่มีคํารับรองถูกต้องของข้อมูลข่าวสารตามวรรคหนึ่ง ให้ข้าราชการตั้งแต่ประเภทวิชาการ ระดับปฏิบัติการขึ้นไป ซึ่งรับผิดชอบข้อมูลข่าวสารนั้นเป็นผู้รับรอง โดยลงลายมือชื่อพร้อมทั้งมีชื่อตัว ชื่อสกุลและตําแหน่ง ตลอดจนวันเดือนปีให้ชัดเจนในการดําเนินการตามวรรคหนึ่ง เจ้าหน้าที่อาจพิจารณาส่งสําเนาข้อมูลข่าวสารทางไปรษณีย์ลงทะเบียนตอบรับก็ได้ แต่การส่งสําเนาข้อมูลข่าวสารโดยวิธีนี้ ผู้ยื่นคําขอต้องชําระค่าธรรมเนียมการทําสําเนาหรือการรับรองสําเนาข้อมูลข่าวสาร และค่าส่งทางไปรษณีย์ลงทะเบียนตอบรับไว้แล้วจึงจะดําเนินการให้ได้ข้อ ๑๗ ค่าธรรมเนียมการทําสําเนาและการรับรองสําเนาข้อมูลข่าวสาร ให้เป็นไปตามที่เลขาธิการกําหนดโดยความเห็นชอบของคณะกรรมการค่าธรรมเนียมตามวรรคหนึ่ง ให้สํานักงานเก็บไว้เป็นค่าใช้จ่ายในการให้บริการข้อมูลข่าวสารของราชการ สําหรับการควบคุมการรับ - จ่ายเงินค่าธรรมเนียม ให้ถือปฏิบัติตามระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน พ.ศ. ๒๕๔๒ ทั้งนี้ ให้สํานักบริหารการเงินและต้นทุนและสํานักงานศาลปกครองในภูมิภาคจัดทําระเบียบควบคุมการรับ - จ่ายเงินค่าธรรมเนียมไว้ และให้สํานักบริหารการเงินและต้นทุนรวบรวมและรายงานให้เลขาธิการทราบภายในเดือนแรกของปีงบประมาณผู้มีอํานาจลงนาม ประกาศ ณ วันที่ ๓๐ มีนาคม พ.ศ. ๒๕๔๔ ชาญชัย แสวงศักดิ์ รักษาการในตําแหน่ง เลขาธิการสํานักงานศาลปกครอง